CELEX: 62007TN0471
Language: el
Date: 2007-12-21 00:00:00
Title: Υπόθεση T-471/07: Προσφυγή της 21ης Δεκεμβρίου 2007 — Wella κατά ΓΕΕΑ (TAME IT)

23.2.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 51/54
            
         Προσφυγή της 21ης Δεκεμβρίου 2007 — Wella κατά ΓΕΕΑ (TAME IT)
   (Υπόθεση T-471/07)
   (2008/C 51/98)
   Γλώσσα διαδικασίας: η αγγλική
   Διάδικοι
   
      Προσφεύγουσα: Wella AG (Darmstadt, Γερμανία) (Εκπρόσωποι: B. Klingberg και K. Sandberg, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών, της 24ης Οκτωβρίου 2007, που εκδόθηκε στην υπόθεση R 713/2007-2.
            
         
               —
            
            
               να καταδικάσει το καθού στα δικαστικά έξοδα, καθώς και στα έξοδα της ενώπιον του ΓΕΕΑ διαδικασίας προσφυγής.
            
         Ισχυρισμοί και κύρια επιχειρήματα
   
      Σήμα προς καταχώριση: Το διεθνές λεκτικό σήμα «TAME IT» για προϊόντα της κλάσεως 3 (διεθνής καταχώριση αριθ. 879 186) — αίτηση για εδαφική επέκταση της προστασίας στην Ευρωπαϊκή Κοινότητα δυνάμει του Πρωτοκόλλου της Μαδρίτης.
   
      Απόφαση του εξεταστή: Απόρριψη της αιτήσεως για απόλυτους λόγους απαραδέκτου ως προς όλα τα προϊόντα που αφορά η αίτηση.
   
      Απόφαση του τμήματος προσφυγών: Το τμήμα δέχθηκε εν μέρει την προσφυγή και ενέκρινε εν μέρει την εδαφική επέκταση της προστασίας που παρέχει η διεθνής καταχώριση αριθ. 879 186 στην Ευρωπαϊκή Κοινότητα.
   
      Λόγοι ακυρώσεως: Παράβαση του άρθρου 7, παράγραφος 1, στοιχεία β' και γ', του κανονισμού 40/94 του Συμβουλίου.
   Κατά την προσφεύγουσα, το τμήμα προσφυγών στήριξε την απόφασή του σε εντελώς θεωρητική φιλολογική ανάλυση του σήματος του οποίου ζητείται η καταχώριση, όσον αφορά τους κανόνες γραμματικής, συνθέσεως των λέξεων του σήματος και ορθογραφίας, καθώς και τη δομή του εν λόγω σήματος και το συντακτικό των λέξεων που το απαρτίζουν, παραβλέποντας εντελώς τη συνολική εντύπωση που προκαλεί το σήμα στον μέσο καταναλωτή.